Willie Francis

Willie Francis (12. tammikuuta 1929 – 9. toukokuuta 1947) oli yhdysvaltalainen murhaaja. Hänet tuomittiin kuolemaan 16-vuotiaana vuonna 1946 Louisianassa apteekkari Andrew Thomasin murhasta. Ensimmäinen teloitusyritys epäonnistui, sillä sähkötuoli ei toiminut. Tutkimuksissa kävi ilmi, että päihtynyt luottovanki oli asentanut sen väärin. Tapaus oli Yhdysvalloissa tiettävästi ensimmäinen tapaus, jossa sähkötuolilla teloittaminen epäonnistui. Puolustusasianajajat vetosivat korkeimpaan oikeuteen, joka kuitenkin päätti, että teloitus voidaan toteuttaa. Francis teloitettiin onnistuneesti toisella yrityksellä 9. toukokuuta 1947. Kuollessaan hän oli 18-vuotias. 

Etniseltä taustaltaan Francis oli afroamerikkalainen.

Lähteet 
 Gilbert King: The Two Executions Of Willie Francis, Washington Post 19.7.2006.

Viitteet

Yhdysvaltalaiset murhaajat
Yhdysvaltalaiset teloitetut
Afroamerikkalaiset
Vuonna 1929 syntyneet
Vuonna 1947 kuolleet